ගොඩකවෙලට වෙනම ප්‍රාදේශීය ලේකම් කොට්ඨාසයක් ලෙසට නම් කර 1992 සැප්. 30 දින එම කාර්යාලය විවෘත වූ අතර ඉන් ප්‍රදේශයේ ජනතාවට තම රාජකාරිමය අවශ්‍යතා ඉටු කර ගැනීමට ඉමහත් පහසුවක් සැලසී ඇත. ඉංග්‍රීසි පාලන සමයේ ආරම්භ කරන ලද ගොඩකවෙල රෝහල අද වන විට නවීකරණය වී තිබුණත් ආරම්භයේදී තිබී ඇත්තේ ඩිස්පෙන්සරියක් පමණි. එවකට එවකට නේවාසික ප්‍රතිකාර ලබාගැනීමට රක්වාන රෝහල දක්වා යෑමට සිදුව තිබිණ. එදා මෙහි සිට එහි යෑමට එතරම් පහසුකම් නොවීය. අඩි පාරවල් ඔස්සේ පයින් හෝ කරත්තවලින් එහි ගොස් ඇත. එයට දවසක් හමාරක් ගතව තිබේ. ඒ නිසා පසුකාලීනව මෙහි කොට බිත්ති සහිත වාට්ටු දෙකක් ඉදි කර එය ගැහැනු/පිරිමි ලෙසට නම් කර ඇත. එදා වාට්ටුවල සේවය කර ඇත්තේ කංකානම් මහත්තුරු හා කංකානම් හාමිනේලා ය. මෙම රෝහල් භූමිය 1891 ජුනි 30 දින රජයට පවරා ගෙන ඩිස්පෙන්සරිවත්ත ලෙසට නම් කර ඇත. එදවස බොහෝ විට මෙහි සේවය කර ඇත්තේ ද්‍රවිඩ ජාතික වෛද්‍යවරුන් වූ අතර ඔවුන් ද පැමිණ තිබුණේ යාපනය ප්‍රදේශයෙනි. අද මෙයට යාබදව ගොඩකවෙල පොලිසිය පිහිටා ඇති අතර එය ඊට පෙර තිබුණේ පල්ලේබැද්ද ප්‍රදේශයේය.
ගොඩකවෙල රෝහල් භුමිය රජයට පවරාගෙන නම් කරන ලද්දේ කුමන නමකින්ද?
ඩිස්පෙන්සරිවත්ත